- Ոչ, սա պարտադրված քաղաքականություն է, այլընտրանք չունենալու քաղաքականություն է: Հաջորդ տարվա բյուջեով նախատեսված են ծախսեր, որոնք պետք է լինեն եկամուտների հիմքում: Պետք է կանխատեսել՝ գնագոյացման ու սոցիալական բեռի ավելացմամբ գնողունակությունն իջնելու է, մարդիկ հնարավորություն չեն ունենալու սպառել: Սա պետք է հաշվի առնել: Գինը մեծացրեցիր՝ գնողունակությունը իջավ: Այն, ինչ 2008-2009 թթ.-ից հետո եղավ, պետք է ադեկվատ, համարժեք քաղաքականությամբ պատասխան տրվեր, բայց եթե հենց սկզբից նման քաղաքականություն չեն վարում, պրոբլեմները կուտակվում են, նրանք քաշ ու գին ունեն: ՀՀ տնտեսությունն այնքան բարձր դիմադրողականություն չունի, որ պարտքը ՀՆԱ հարաբերակցությունը 60-70 տոկոսի հասցվի: Իհարկե, լուծումներ կան, որոնք պետք է աջակցություն ունենան մասնագիտական ու հանրային լսարանի կողմից: Բոլոր ռեֆորմները պետք է այն աստիճանի ցավոտ չլինեն, որ մտածենք, թե ինչպես մարել այդ մանր օջախները: Իսկ այս օրենսգրքով արված փոփոխությունները ցավոտ են լինելու: